VENDIM
Nr. 254, datë 9.5.2024

PËR DISA SHTESA DHE NDRYSHIME NË VENDIMIN E KËSHILLIT TË LARTË GJYQËSOR NR. 78, DATË 30.5.2019, “PËR KALENDARIN E SHQYRTIMIT TË ÇËSHTJEVE NË GJYKATËN E APELIT”

Këshilli i Lartë Gjyqësor, mbështetur në shkronjën “ë”, të pikës 1, të nenit 147/a të Kushtetutës së Republikës së Shqipërisë dhe në shkronjën “e”, pika 4, të neneve 89 dhe 94 të ligjit nr. 115/2016, “Për organet e qeverisjes së sistemit të drejtësisë”, i ndryshuar, si dhe bazuar në pikën 4, të nenit 460 të Kodit të Procedurës Civile, lidhur me përcaktimin e rregullave të hollësishme për kalendarin e shqyrtimit të çështjeve në gjykatën e apelit, me propozim të anëtarëve z. Ilir Rusi, z. Ridvan Hado dhe znj. Irena Plaku,

VENDOSI: 

Në vendimin nr. 78, datë 30.5.2019 bëhen këto shtesa dhe ndryshime: 

Neni 1

Në pikën 1 të kreut I bëhen shtesat dhe ndryshimet e mëposhtme:
1. Në fund të fjalisë së parë shtohet “...ose listën e grup-çështjeve të caktuara në përjashtim të radhës sipas vendimit të Këshillit të Gjykatës.”
2. Pas pikës 1 shtohet pika 1/1 me këtë përmbajtje: “1/1 Listat e shqyrtimit të grup-çështjeve të caktuara në përjashtim të rregullit të shqyrtimit sipas kohës së regjistrimit të tyre, me qëllim përmirësimin e shpejtësisë dhe të efektivitetit të gjykimeve dhe uljes së çështjeve të prapambetura, hartohen nga Këshilli i Gjykatës pasi të jetë marrë mendimi i mbledhjes së përgjithshme të gjyqtarëve, sipas rregullave të përcaktuara në këtë vendim.”. 

Neni 2

Në kreun II bëhen këto shtesa dhe ndryshime: 
1. Titulli i kreut II ndryshohet në “Rastet e përshpejtimit të çështjeve” 
2. Në nenin 1, në togfjalëshin e fjalisë së parë “mund të përshpejtohet vetëm mbi kërkesë të palëve”, hiqet termi “vetëm” dhe në fund të fjalisë së parë shtohet “...ose në përputhje me listën e grup-çështjeve të caktuara në përjashtim të radhës sipas vendimit të Këshillit të Gjykatës.
3. Në nenin 2, fjalia e parë ndryshohet si vijon “Gjyqtari relator cakton datën në përputhje me kalendarin e tij të shqyrtimit të çështjeve duke mbajtur parasysh kërkesat për përshpejtim ose listën e grup-çështjeve të miratuara nga Këshilli i Gjykatës”.
4. Neni 3.1 do të riformulohet si më poshtë: 
3.1 Çështje të tilla, sipas natyrës, janë: 
a) çështjet që kanë për objekt të drejta të fëmijës apo që kanë ndikim tek një fëmijë i mitur;
b) çështjet me objekt zgjidhje ose pavlefshmëri martese;
c) çështjet me objekt detyrim për ushqim;
ç) çështjet me objekt kujdestarinë;
d) çështjet me objekt heqjen, kufizimin ose kthimin e zotësisë për të vepruar dhe ato që kanë për objekt të drejta të personave që iu është hequr ose kufizuar zotësia për të vepruar;
dh) çështjet me objekt birësimin;
e) çështjet për të cilat gjykata e shkallës së parë është shprehur me vendim jopërfundimtar, ndaj të cilit është ushtruar e drejta e ankimit të veçantë, të tilla si: çështjet me objekt ndreqje gabimi, sqarim ose interpretim të vendimit gjyqësor të gjykatës së shkallës së parë; çështjet për të cilat gjykata e shkallës së parë ka vendosur mospranimin e ankimit në gjykatën e apelit kundër vendimit gjyqësor të gjykatës së shkallës së parë; çështjet me objekt rivendosjen në afat të ankimit në gjykatën e apelit; çështjet për të cilat gjykata e shkallës së parë ka vendosur kthimin e akteve ose pushimin e gjykimit apo pezullimin e gjykimit;
ë) çështjet për të cilat gjykata e shkallës së parë ka vendosur refuzimin e dhënies/lëshimit të urdhrit të ekzekutimit; 
f) çështjet me objekt plotësim të vendimit gjyqësor të gjykatës së shkallës së parë;
g) çështjet me objekt vërtetim fakti juridik i vjetërsisë në punë ose njohjen e vërtetësisë apo pavërtetësisë së dokumentit me pasoja juridike sa i përket përfitimit të pensionit si dhe çdo çështje me pasoja juridike për përfitimin e pensionit.
gj) çështjet me objekt zgjidhjen e mosmarrëveshjeve nga marrëdhënia e punës apo ato që rrjedhin nga shpërblimi i dëmit nga zgjidhja e marrëdhënies së punës. 
h) çështjet në të cilat pala që ka paraqitur ankim heq dorë nga ankimi ose ato në të cilat paditësi heq dorë nga e drejta e padisë;
i) çështjet në të cilat pala ka paraqitur ankim jashtë afatit, kundër një vendimi ndaj të cilit nuk lejohet ankim apo nga një person që nuk legjitimohet të bëjë ankim;
j) çështjet që përfitojnë nga amnistia sipas ligjit përkatës;
k) vendimet e ndërmjetme me objekt sigurim padie apo pjesëtim pasurie faza e parë;
l) gjykimi i kërkesave për konstatimin e shkeljes së afatit të arsyeshëm, përshpejtimin e procedurave dhe shpërblimin e dëmit;
ll) çështjet për cilat padia nuk e kalon vlerën e 150.000 (njëqind e pesëdhjetë mijë) lekëve;
m) çështjet me objekt strehimin social;
n) çështjet që kanë për objekt të drejtat e personave me aftësi të kufizuar.
5. Në fund të nenit 3.1 shtohet një fjali me këtë përmbajtje: “Këshilli i Gjykatës, me propozim të Mbledhjes së Përgjithshme të Gjyqtarëve, mund të hartojë listën e grup-çështjeve përtej kritereve të mësipërme me qëllim mbrojtjen e interesit publik, përmirësimin e shpejtësisë dhe efektivitetit të gjykimit dhe miradministrimin e drejtësisë.”. 

Neni 3

Në kreun IV bëhen shtesat dhe ndryshimet e mëposhtme: 
1. Pas pikës 3 shtohen dy pika me këtë përmbajtje: 
“4. Në përfundim të procesit të analizimit dhe klasifikimit të çështjeve të prapambetura, Këshilli i Gjykatës merr masa për krijimin e listave të grup-çështjeve sipas pikës 1.1 të këtij vendimi dhe ia përcjell ato menjëherë gjyqtarëve, ndihmësve ligjorë të caktuar. 
5. Këshilli i Gjykatës raporton çdo 3 muaj në Këshillin e Lartë Gjyqësor për ecurinë e shqyrtimit të çështjeve të prapambetura sipas listave të grup-çështjeve sipas formatit të raportimit bashkëlidhur këtij vendimi.”. 
Ky vendim hyn në fuqi në datën e botimit në Fletoren Zyrtare dhe i fillon efektet 30 ditë pas hyrjes në fuqi.

PËR KËSHILLIN E LARTË GJYQËSOR
KRYETARE
 Naureda Llagami
 
SHTOJCA 1

Formati i raportit 3-mujor për ecurinë e shqyrtimit të çështjeve të prapambetura sipas listave të grup-çështjeve: 
1. Gjykata 
Shënim. Vendosni gjykatën përkatëse.
2. Periudha e raportimit
Shënim. Duhet të evidentojë periudhën 3-mujore të zbatimit 
3. Pasqyrë e përgjithshme e çështjeve të grupuara në kategoritë përkatëse të grup-çështjeve dhe vendimmarrja e gjykatës 
Shënim. (Shtoni kategoritë e grup-çështjeve për të cilat janë përgatitur listat përkatëse, numrin e çështjeve të kategorizuara në atë grup-çështje, vendimmarrjen e gjykatës dhe raportin ndërmjet çështjeve në kategori dhe atyre të gjykuara nga po ajo kategori i shprehur në përqindje.) 
Në tërësi, nga XXX çështje të kategorizuara në grup-çështje gjatë periudhës XXX-XXX 202X, janë marrë XXX vendime. Në vijim, paraqitet tabela e përqindjes së vendimmarrjes së gjykatës për çdo kategori. 

	Nr. 
	Kategoria e grup-çështjes prioritare për shqyrtim
	Numri i çështjeve në kategori
	Numri i vendimeve të marra nga gjykata
	Përqindja përkundrejt vendimmarrjes

	1
	
	
	
	

	2
	
	
	
	

	3
	
	
	
	

	
	Gjithsej
	
	
	



Sqarime të mëtejshme:
Shënim. Raportimi duhet të përfshijë ecurinë e shqyrtimit të çështjeve të kategorizuara, duke dhënë një përmbledhje të problematikave nëse ka.
4. Raporte statistikore me të dhëna mbi kategoritë, numrin e çështjeve të klasifikuara në to dhe numrin e vendimeve të marra nga gjykata, për çdo gjyqtar
Shembull (Duhet të evidentojë numrin e grup-çështjeve në të gjitha kategoritë sipas gjyqtarëve të gjykatës, vendimmarrjen e gjykatës dhe raportin ndërmjet çështjeve në të gjitha kategoritë dhe atyre të gjykuara nga kategoritë i shprehur në përqindje.) 
[bookmark: _GoBack]
	Pasqyra e përgjithshme e çështjeve të grupuara në kategori sipas gjyqtarit

	Gjyqtari
	Numri i çështjeve të grupuara në kategori
	Numri i çështjeve për të cilat është marrë vendim n
	Numri i çështjeve për t’u marrë vendim
	Përqindja

	
	
	
	
	

	
	
	
	
	

	
	
	
	
	

	Gjithsej
	
	
	
	



Shënim. (Duhet të evidentojë numrin e çështjeve në një kategori të caktuar sipas gjyqtarëve të gjykatës, vendimmarrjen e gjykatës dhe raportin ndërmjet çështjeve në atë kategori dhe atyre të gjykuara brenda kësaj kategorie i shprehur në përqindje.) Shtoni tabela të veçanta për secilën kategori. 

	Kategoria 1. Sipas gjyqtarëve
	

	Gjyqtari
	Numri i çështjeve në kategori
	Numri i çështjeve për të cilat është marrë vendim nga gjykata
	Numri i çështjeve për t’u marrë vendim
	Përqindja
	Shënime

	
	
	
	
	
	

	
	
	
	
	
	

	
	
	
	
	
	

	Gjithsej
	
	
	
	
	



	Kategoria 2. Sipas gjyqtarëve

	Gjyqtari
	Numri i çështjeve në kategori
	Numri i çështjeve për të cilat është marrë vendim nga gjykata
	Numri i çështjeve për t’u marrë vendim
	Përqindja
	Shënime

	
	
	
	
	
	

	
	
	
	
	
	

	
	
	
	
	
	

	Gjithsej
	
	
	
	
	



5. Raporte statistikore me të dhëna mbi kategoritë, numrin e çështjeve të klasifikuara në to dhe numrin e vendimeve të marra nga gjykata, për çdo ndihmës ligjor
Shembull (Duhet të evidentojë numrin e grup-çështjeve në të gjitha kategoritë sipas ndihmësve ligjorë të gjykatës, vendimmarrjen e gjykatës dhe raportin ndërmjet çështjeve në të gjitha kategoritë dhe atyre të gjykuara nga kategoritë, i shprehur në përqindje.) 

	Pasqyra e përgjithshme e çështjeve të grupuara në kategori sipas ndihmësve ligjorë

	Ndihmësi ligjor
	Numri i çështjeve të grupuara në kategori
	Numri i çështjeve të përgatitura
	Numri i çështjeve për të cilat është marrë vendim
	Numri i çështjeve për t’u marrë vendim
	Përqindja

	
	
	
	
	
	

	
	
	
	
	
	

	
	
	
	
	
	

	Gjithsej
	
	
	
	
	



Shënim. (Duhet të evidentojë numrin e çështjeve në një kategori të caktuar sipas ndihmësit ligjor, vendimmarrjen e gjykatës dhe raportin ndërmjet çështjeve në atë kategori dhe atyre të gjykuara brenda kësaj kategorie i shprehur në përqindje.) Shtoni tabela të veçanta për secilën kategori. 

	Kategoria nr. 1. Ndihmësit ligjorë

	Ndihmësi ligjor
	Numri i çështjeve të grupuara në kategori
	Numri i çështjeve të përgatitura
	Numri i çështjeve për të cilat është marrë vendim
	Numri i çështjeve për t’u marrë vendim
	Përqindja

	
	
	
	
	
	

	
	
	
	
	
	

	
	
	
	
	
	

	Gjithsej
	
	
	
	
	



	Kategoria nr. 2. Ndihmësit ligjorë

	Ndihmësi ligjor
	Numri i çështjeve të grupuara në kategori
	Numri i çështjeve të përgatitura
	Numri i çështjeve për të cilat është marrë vendim
	Numri i çështjeve për t’u marrë vendim
	Përqindja

	
	
	
	
	
	

	
	
	
	
	
	

	
	
	
	
	
	

	Gjithsej
	
	
	
	
	



6. Vështirësitë për përmbushjen e objektivave
7. Rekomandime për përmirësimin e objektivave, hapave dhe aktiviteteve konkrete


